18.6.2013 Jurnalul Oficial al Uniunii Europene L 165/1 (Acte legislative) REGULAMENTE REGULAMENTUL (UE) NR. 524/2013 AL PARLAMENTULUI EUROPEAN ȘI AL CONSILIULUI din 21 mai 2013 privind soluționarea online a litigiilor în materie de consum și de modificare a Regulamentului (CE) nr. 2006/2004 și a Directivei 2009/22/CE (Regulamentul privind SOL în materie de consum) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social Euro- pean ('), hotărând în conformitate cu procedura legislativă ordinară (?), întrucât: (1) În conformitate cu articolul 169 alincatul (1) și cu articolul 169 alineatul (2) litera (a) din Tratatul privind funcţionarea Uniunii Europene (TFUE), Uniunea trebuie să contribuie la atingerea unui nivel înalt de protecție a consumatorilor prin măsurile pe care le adoptă în temeiul articolului 114 din TFUE. Articolul 38 din Carta drep- turilor fundamentale a Uniunii Europene prevede că poli- ticile Uniunii trebuie să asigure un nivel ridicat de protecție a consumatorilor. În conformitate cu articolul 26 alineatul (2) din TFUE, piața internă cuprinde un spațiu fără frontiere interne, în cadrul căruia este asigurată libera circulație a bunurilor şi a serviciilor. Pentru a fi în măsură să beneficieze de dimensiunea digitală a pieţei interne şi pentru a avea încredere în aceasta, consumatorii trebuie să aibă acces la modalități simple, eficiente, rapide şi necostisitoare de soluționare a litigiilor care decurg din vânzarea de () JO C 181, 21.6.2022, p. 99. (?)) Poziţia Parlamentului European din 12 martie 2013 (nepublicată încă în Jurnalul Oficial) și Decizia Consiliului din 22 aprilie 2013. produse sau din prestarea de servicii online. Acest lucru este deosebit de important în cazul în care consumatorii fac cumpărături peste graniță. În Comunicarea sa din 13 aprilie 2011 intitulată „Actul privind piaţa unică — Douăsprezece pârghii pentru stimularea creşterii și întărirea încrederii — <<Împreună pentru o nouă creştere»”, Comisia a identificat legislaţia privind soluţionarea alternativă a litigiilor (SAL), care include dimensiunea comerţului electronic, drept una dintre cele douăsprezece pârghii pentru stimularea creşterii și consolidarea încrederii în piața unică. Fragmentarea pieței interne împiedică eforturile în direcția stimulării competitivității şi creşterii. De asemenea,  disponibilitatea, calitatea și  informarea neuniforme în ceea ce priveşte metodele simple, eficiente, rapide și cu un cost redus de soluţionare a litigiilor care apar în vânzarea de bunuri sau prestarea de servicii în Uniune constituie o barieră în cadrul pieței interne care subminează încrederea consumatorilor și a comercianților în procesele de cumpărare și vânzare transfrontaliere. În concluziile sale din 24-25 martie şi, respectiv, 23 octombrie 2011, Consiliul European a invitat Parla- mentul European şi Consiliul să adopte, până la sfârșitul anului 2012, un prim set de măsuri prioritare pentru a da un nou impuls pieței unice. Piaţa internă este o realitate pentru consumatori în viața lor de zi cu zi, atunci când aceştia călătoresc, fac cumpărături și efectuează plăți. Consumatorii sunt actorii-cheie ai pieţei interne şi, prin urmare, ar trebui să constituie centrul tuturor preocupărilor în acest domeniu. Dimensiunea digitală a pieței interne devine vitală atât pentru consumatori, cât și pentru comercianți. Consumatorii fac tot mai mult cumpărături online, iar comercianții care vând online sunt din ce în ce mai numeroși. Consumatorii și comercianții ar trebui să poată efectua cu toată încrederea tranzacţii online, așadar este esențial să se elimine barierele existente și să se sporească încrederea consumatorilor. Disponibi- litatea soluționării online a litigiilor (SOL), în mod fiabil și eficient, poate contribui într-o mare măsură la realizarea acestui obiectiv.